A Bizottság határozata
(2003. február 5.)
a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről szóló 95/70/EK tanácsi irányelv módosításáról
(az értesítés a C(2003) 432. számú dokumentummal történt)
(EGT vonatkozású szöveg)
(2003/83/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 2001/293/EK bizottsági határozattal [1] módosított, a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről szóló, 1995. december 22-i 95/70/EK tanácsi irányelvre [2], és különösen annak 9. cikke második bekezdésére,
mivel:
(1) A 95/70/EK irányelv felsorolja azon súlyos kagylóbetegségeket, amelyekre az azon irányelvben előírt bizonyos ellenőrző és járványvédelmi rendelkezéseket kell alkalmazni.
(2) A Közösségen belüli és harmadik országokbeli járványügyi helyzet alakulása, valamint az elmúlt években szerzett tudományos ismeretek és gyakorlati tapasztalatok figyelembe vétele érdekében a kagylóbetegségek, kórokozók és fogékony fajok 95/70/EK irányelv D. mellékletében szereplő jegyzékét naprakésszé kell tenni.
(3) Különös figyelmet kell fordítani azon betegségekre, amelyek súlyos károkat okozhatnak a kagylóállományban, ha bekerülnek a Közösségbe vagy ott elterjednek, mint például azon betegségek, amelyeket be kell jelenteni a Nemzetközi Állatjárványügyi Hivatalnak (OIE) és a Közösségben ritkák vagy egzotikusak.
(4) A szóban forgó betegségekkel és kórokozókkal szemben fogékonyként említett fajok közé legalább az OIE Nemzetközi Víziállat-egészségügyi Kódexének legutóbbi kiadásában megállapított fajokat kell sorolni.
(5) Ezen új követelmények végrehajtására meghatározott időt kell előírni.
(6) A 95/70/EK irányelvet ezért ennek megfelelően módosítani kell.
(7) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 95/70/EK irányelv D. melléklete helyébe az e határozat mellékletében foglalt szöveg lép.
2. cikk
Ezt a határozatot 2003. április 8-tól kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2003. február 5-én.